
דרך המכבים 30, 

באמצעות מייל: hofesh-hameida@moag.gov.il

ג/א.נ.,

הנדון: בקשה לפי חוק חופש המידע, התשנ"ח-1998

בקשה זו עוסקת בקבלת מידע אודות מענקי שכר לימוד שאושרו לעובדי המשרד הלומדים לתואר ראשון ו/או תואר שני בעשר השנים האחרונות  בהתאם להוראות פרק 51.3 בתקשי"ר. 
בהתאם לחוק חופש המידע, התשנ"ח-1998 (להלן: "החוק") אבקש לקבל לידי נתונים אודות הנושאים הבאים:
1. מספר העובדים שקיבלו מענקים בכל שנה.
2. סוג התואר (ראשון או שני) ומגמת הלימוד.
3. גובה המענק שאושר לכל עובד .
4. עובדים שקיבלו מענק השתלמות ועזבו בטרם סיום תקופת ההתחייבות בהתאם להוראת סעיף 52.142 להוראות התקשי"ר.
5. החזרי מענקי השתלמות שקיבל המשרד מעובדים בהתאם להוראות סעיף 52.145 להוראות התקשי"ר.
בפילוח לפי:
1. מגדר
2. ותק
3. תפקיד העובד
כמו- כן, אבקש לקבל לידי את הנוהל הפנימי הקיים במשרדכם ובו הקריטריונים לאישור הבקשה.

כאמור לפי סעיף 6(ב) לתקנות חופש המידע (אגרות), תשנ"ט-1999, התנועה לחופש המידע היא עמותה רשומה כמשמעותה בחוק העמותות, התש"ם-1980 שהציגה אישור ניהול תקין, הפועלת לקידום מטרה ציבורית ועל כן פטורה מתשלום אגרת בקשה. אני מתחייבת לשלם אגרת טיפול והפקה עד לסכום של 150 ש"ח, ובכל מקרה בו יידרש על-ידכם סכום גבוה יותר, נדרשת מראש הסכמתי להמשך הטיפול בבקשה.

להזכירכם, על-פי חוק חופש המידע עליכם להשיב לבקשה זו בהקדם האפשרי ולא יאוחר משלושים יום מעת קבלת בקשה זו. כמו כן, חריגה מהמועדים הקבועים בחוק לא תאפשר גבייה של אגרת טיפול והפקה.

